Nyeste Skilderie af Kiøbenhavn, 1827-02-10
Om Capitelstaxten for Sjællands Stift. (Jndsendt fra Landet.)Er det en afgjort Sandhed, at Kornvares Værdi i Penge ikkun kan bestemmes ved Kjøb og Salg, og at disse bestemmes for Kjøbstæderne ved Kjøb, og for Landet ved Salg, saa synes det ubegribeligt, hvorledes de geistlige Middelpriser kan være anderledes, og stedse større end de verdslige. Geistligheden paa Landet, der alle have Jordbrug, maa være i samme Stilling som deres Sognes Jordbrugere; de skal sælge ligesaavel som disse; kan man nu ikke antage, at deres Kornvarer ere langt bedre, end enten Herregaardenes eller Bondens, hvorfra kommer da denne betydelige Forskjel imellem de verdslige og geistlige Middelpriser, af hvilke Capitelstaxten skal uddrages. Saaledes er Kjøbenhavns MiddelPriis: Rug 6 Rbd. 28 s., Byg 5 Rbd. 75 s., Havre 4 Rbd. 67 s.; gle Khavns Amts verdslige Middelpriis: Rug 6 Rbd. 10 s., Byg 5 Rbd. 86 s., Havre 4 Rbd. 47 s.; hvorimod de Geistliges for 2 Herreder, Rug 6 Rbd. 39 s., Byg 5 Rbd. 91 s., Havre 4 Rbd. 76 s., og denne Forskjel er endnu betydeligere for de andre Amter, f. Ex. i Præstø Amt er Rugen 40 sk., Bygget 42 s. og Havre 32 s. høiere end Amtets verdslige Middelpriser. Dog intet Sted er denne Forskjel mere paafaldende, end ved Sammenligningen af Antvortskou Birk og Slagelse Herred; thi der er en Forskjel af 1 Rbd. paa en Td. Rug, 5 Mk. paa en Td. Byg, og 73 s. paa en Td. Havre, skjøndt det ei heller kan nægtes, at Antvorskovs Birks Priser ere de mindste i hele Stiftet, og betydelig ringere end i Kjøbstæderne Slagelse og Korsøer, hvor Birkets Landmænd almindelig sælge deres Kornvarer. At denne Forskiel ikke kan ansees ubetydelig for de Landmænd af Frederiksborg, Cronborg, Sorøe og fl. Amter, der skal betale Tiende og Jordebogs-Afgifter efter Capitelstaxten, er afgjort, naar man seer, at Forskjellen imellem geistl. og verdsl. Middelpris i Summen er 44 s. paa en Td. Rug, 42 s. for en Td. Byg og 35 s. for 1 Td. Havre, hvilket udgiør for den Landmand, der i Arvefæsteafgift og Tiende skal betale 30te af ethvert Slags Sæd efter Capitelstaxten, en forøget Udgift af 18 Rbdlr. 72 s., og altsaa ingenlunde er Landmanden uvigtig. Jkke kan eller bør man antage, at denne Forskjel paa de geistlige og verdslige Middelpriser hidrører fra den Indflydelse Capitelstaxten nu har paa de Geistliges Jndkomster; thi da kunne de som Part ej tage Deel deri; den maa derfor søges i en anden, det Almindelige ubekjendt, Basis for disse Prisers Ansættelse af Geistligheden, og de fleste Landmænd vil derfor og med Længsel modtage og med Taknemmelighed paaskjønne, om de høie Vedkommende, der har sat Capitelstaxten, godhedsfuld vil opløse denne Gaade ved en offentlig Meddelelse i Statstidenden, hvorfra forestaaende er uddraget. Opposition. .Man er i saa lang Tid bleven vant til en uindskrænket Servilitet i Handlings- og Yttrings=Maader, at naar man nogen Gang, og fra noget Sted, seer et selvstændigt Forhold, eller øjner Tilværelsen af en selvstændig Overbeviisning, samt at der kan gives Personer, som ikke lade imponere paa sig, eller lade sig foreskrive af Andet end Fornuften og Loven, hvad de skulle tænke, gjøre og tale, og som ikke af Lykkejægeri lade sig lede paa Stor-Hobens Alfarvej, saa overraskes man i den Grad af saadant usædvanligt Fænomen, at man troer at skulle forgiæves finde herpaa et Navn i sit eget Sprog, og derfor maae søge sig et udenlandske, og derfor laane det i England opfundne Ord: Opposition, uden saa nøje at bekymre sig om hvad det der i Landet betyder, eller hvor upassende man i ovennævnte Mening anvender det." (C. Argus 1825. No. 8889.) Ligesom man kunde tilføie: Vee det Land, hvor Oppositions-Aand i ovenstaaende ædle bemærkning, eller modsat Servilitets Aand, af Ministre hades, og for Regjeringen sættes i ondt Lys, og ligesom det hører blandt de Goder vi Dannerstatens Medborgere kunne glæde os ved, at Tænke= og Tale og Skrivefrihed i ædel Aand og værdigt Sprog hverken er ualmindelig, eller paafører Ugunst, saa kunde dog vel et andet Ord ønskes vedtaget istedetfor Ordet "Opposition efter hiint Begreb. Hvilket maatte være best, saaledes at Sproget fik et særskilt Ord for hint Begreb, og kunde derhos beholde Ordet "Opposition" i den Bemærkning, der i England og Frankrig har Sted.